**Թերեզա Կոմոդինի Կաչիա** (մալթ.՝ Therese Comodini Cachia, փետրվարի 23, 1973(1973-02-23), Ատտարդ, Հյուսիսային շրջան, Մալթա, Մալթա), մալթացի իրավաբան և քաղաքական գործիչ, ինչպես նաև Եվրախորհրդարանի նախկին պատգամավոր։

Կրթություն
----------

Կոմոդինի Կաչիան ծնվել է 1973 թվականի փետրվարի 23-ին։ Սովորել է Մալթայի համալսարանում, որտեղ ստացել է երկու բարձրագույն կրթություն։ Գիտական աստիճան ստացել է 1997 թվականին, իսկ դոկտորի կոչումը մարդու իրավունքների ոլորտում՝ 2012 թվականին։

Մասնագիտական կարիերա
--------------------

Թերեզա Կոմոդինի Կաչիան մասնագիտությամբ իրավաբան է, աշխատում է մարդու իրավունքների ոլորտում։ 1997 թվականից տարբեր մակարդակներում ներկայացնում է մարդու իրավունքների ոտնահարման զոհերին Մալթայի բարձրագույն դատարաններում, ինչպես նաև Ստրասբուրգի Մարդու իրավունքների եվրոպական դատարանում։ Նրա հաճախորդների թվում էին անհատներ, բիզնեսներ, պետական կառույցներ և օրենսդիր մարմիններ։

Իր իրավաբանական կարիերայի ընթացքում նա ծառայել է որպես իրավախորհրդատու Մալթայի մի քանի ոչ կառավարական կազմակերպություններում, այդ թվում են՝ Մալթայի սկաուտական ասոցիացիան, Մալթայի կանանց կազմակերպությունների համադաշնությունը և Մալթայի հոգեկան առողջության ասոցիացիան։

2008-2010 թվականներին խորհրդաատվություն է իրականացրել Հավասարության ազգային հանձնաժողովին եվրոպական իրավահավասարության մասին օրենքի և հրահանգների բնույթի վերաբերյալ, աջակցել է խտրականության դեպքերի հետաքննությանը և աջակցել մի շարք այլ հետազոտական նախագծերի։

Կոմոդինի Կաչիան ներկայումս Մարդու իրավունքներ է դասավանդում Մալթայի համալսարանում։ Նաև համակարգում է Մարդու իրավունքների և ժողովրդավարացման մագիստրոսների վերապատրաստումը համալսարանում։ Նա նախկինում աշխատել է որպես հրավիրյալ դասախոս Ուտրեխտի համալսարանում և Օդերի Ֆրանկֆուրտի Վիադրինայի Եվրոպական համալսարանում։

Քաղաքական կարիերա
-----------------

Կոմոդինի Կաչիան Մալթայի Ազգայնական կուսակցության (մալթ.՝ Partit Nazzjonalista) անդամ է և ակտիվորեն ներգրավված է եղել այս կուսակցության մեջ։ Այն հաճախ դիտվում է որպես արժանապատիվ աշխատանքի օրինակ մի պատգամավորական խմբի համար, որը նպաստել է մի շարք պաշտոններում, ներառյալ Մալթայի Սահմանադրության փոփոխությունները։ Նա առաջին անգամ առաջադրվել է քաղաքական պաշտոնի համար Մալթայի խորհրդարանի համընդհանուր ընտրություններում 2013 թվականի մարտին։

2013 թվականին նա նշանակվել է կուսակցության կանոնադրության և կուսակցական կառույցների վերանայման հանձնաժողովի անդամ։ Նա նաև Ռիչարդ Մուսկատի հետ նշանակվել է թեկնածուների ֆորումի համանախագահ։

Նախքան Եվրախորհրդարանում ընտրվելը, Կոմոդինի Կացիան օգնեց ներկայացնել Ազգայնական կուսակցությանը Մալթայի ընտրական հանձնաժողովի դեմ սահմանադրական գործում՝ 2013 թվականի ընդհանուր ընտրություններում ձայների հաշվարկի անհավասարության պատճառով։ Ձայների հաշվարկի սխալը դատարանում վիճարկելուց հետո նա երկար ու մանրամասն դատավարության ընթացքում օգնել է կուսակցության փաստաբանին։

2014 թվականի մայիսին Կոմոդինի Կաչիան ընտրվել է Եվրախորհրդարանի պատգամավոր։ 2014 թվականին Մալթայում կայացած Եվրոպական ընտրություններում Ազգայնական կուսակցությունը հավաքեց ժողովրդական քվեների 40%-ից մի փոքր ավելին և զբաղեցրեց Մալթայի վեց եվրոպական տեղերից երեքը։ Սա առաջին դեպքն էր, երբ կուսակցությունը կարողացավ ավելի քան երկու տեղ գրավել Եվրախորհրդարանում՝ երրորդ տեղը զբաղեցրել է Կոմոդինի Կաչիան։ Որպես պատգամավոր՝ նա եղել է Եվրոպական ժողովրդական կուսակցության անդամ։

Կոմոդինի Կաչիան եղել է Եվրախորհրդարանում երեք հանձնաժողովների և պատվիրակությունների անդամ։ Նա եղել է Իրավական հարցերի հանձնաժողովի, Պաղեստինի օրենսդրական խորհրդի կապի պատվիրակության և Միջերկրածովյան միության խորհրդարանական վեհաժողովի պատվիրակության անդամ։ Իրավական հանձնաժողովում նա աշխատել է որպես հեղինակային իրավունքի գծով խորհրդարանական զեկուցող։ Բացի այդ, նա եղել է Մարդու իրավունքների ենթահանձնաժողովի, մշակույթի և կրթության կոմիտեի և Չինաստանի Ժողովրդական Հանրապետության հետ կապերի պատվիրակության անդամ։

Թերեզա Կոմոդինի Կաչիա, Մալթա, 2017 թվականի մարտի 29
Եվրախորհրդարանի պատգամավոր ընտրվելուց հետո Կոմոդինի Կաչիան ստանձնել է լրացուցիչ ղեկավար դերեր իր երկրում։ 2014 թվականի հոկտեմբերին ազգայնական կուսակցության և այն ժամանակվա ընդդիմության առաջնորդ Սայմոն Բուսուտիլը նրան նշանակեց Մալթայում կուսակցության քաղաքական ֆորումների համակարգող, իսկ 2015 թվականի հունվարին կուսակցությունը նրան նշանակել է կրթության և աշխատանքի ստվերային նախարար։

2017 թվականին Կոմոդինի Կաչիան մասնակցել է համընդհանուր ընտրություններին և 22-րդ հաշվարկից հետո 4244 ձայնով պատգամավոր է ընտրվել ութերորդ ընտրատարածքում։ Սկզբում նա հրաժարվեց իր մանդատից, բայց հետո չեղյալ հայտարարեց իր որոշումը և հայտարարեց, որ կհեռանա Եվրախորհրդարանի պատգամավորի պաշտոնից և կզբաղեցնի իր տեղը որպես երկրի խորհրդարանի անդամ։

Հրապարակումներ
--------------

Կոմոդինի Կաչիան մարդու իրավունքների խնդիրների վերաբերյալ իր հետազոտություններն ու զեկույցները ներկայացրել է (առավելագույնը Մալթայում) եվրոպական շատ կառույցներին, աջակցել է Եվրամիության տարբեր հրապարակումներին անչափահասների թրաֆիքինգի, ռասիզմի, այլատյացության, խտրականության, տվյալների պաշտպանության, հոգեկան առողջության, անօրինական ներգաղթի և հայրենադարձության վերաբերյալ, զեկույցներ է ներկայացրել աշխատավայրում ռասայական, հավատքի կամ սեռական կողմնորոշման հիման վրա խտրականության մասին, հոդվածներ է հրապարակել Ամերիկյան համալսարանի Վաշինգտոնի իրավաբանական քոլեջի Մարդու իրավունքների ամսագրում։

Մրցանակներ
----------

2008 թվականին Թերեզա Կոմոդինի Կաչիան արժանացել է Միջազգային երիտասարդական պալատի «Տասը նշանավոր երիտասարդներ» ամենամյա մրցանակին երկու տարբեր անվանակարգերում՝ համաշխարհային խաղաղության և մարդու իրավունքների, ինչպես նաև քաղաքական, իրավական և կառավարական հարցերի բնագավառում։

2016 թվականի մարտին «Պառլամենտ» ամսագիրը Կոմոդինի Կաչիային ճանաչել է տարվա լավագույն պատգամավոր կորպորատիվ կառավարման ոլորտում։ Այս նրա առաջինն մրցանակն էր Բրյուսելում, և ամսագիրը նշում էր, որ «Կ*ոմոդինի Կաչիան բարձր գնահատականի է արժանացել այն ոգևորությամբ և կրքով, որը նա բերում է իր աշխատանքին։ Նա նվիրված է Մալթայի քաղաքացիական հասարակության մասնակցության բարձրացմանը ԵՄ քաղաքականության մշակմանը*»։

Անձնական կյանք
--------------

Ամուսնացած է։ Ամուսինը՝ Վլադիմիր Կոմոդինի, դուստր՝ Լաուրա, բնակվում են Մալթայի Սիգիևի քաղաքում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  «Dr Therese Comodini Cachia». Վերցված է 2019 թ․ հուլիսի 12-ին.
2. 1 2  «Updated: Opposition presents Constitutional amendment against sexual orientation discrimination». *Times of Malta*. 2016 թ․ հունիսի 20. Վերցված է 2019 թ․ հուլիսի 12-ին.
3. ↑  David Debono (2013 թ․ հունիսի 25). «Se jitwaqqaf forum tal-kandidati u eks deputati tal-PN». Արխիվացված է օրիգինալից 2021 թ․ մարտի 27-ին. Վերցված է 2019 թ․ հուլիսի 12-ին.
4. ↑  Waylon Johnston (2013 թ․ ապրիլի 16). «'AG should not be part of election court case'». *Times of Malta*. Վերցված է 2019 թ․ հուլիսի 12-ին.
5. ↑  «Comodini Cachia snatches third seat for the PN in historic vote for women». *Times of Malta*. 2014 թ․ մայիսի 28. Վերցված է 2019 թ․ հուլիսի 12-ին.
6. ↑  Chris Spillane (2016 թ․ նոյեմբերի 22). «Maltese presidency's digital ambitions slammed by local MEP». *Politico Europe*. Վերցված է 2019 թ․ հուլիսի 12-ին.
7. ↑  «Therese Comodini Cachia». *www.europarl.europa.eu*. Վերցված է 2019 թ․ հուլիսի 12-ին.
8. ↑  «MEP Therese Comodini Cachia» (PDF). *IDF*. Արխիվացված է օրիգինալից (PDF) 2021 թ․ ապրիլի 15-ին. Վերցված է 2019 թ․ հուլիսի 12-ին.
9. ↑  «MEPs chosen as shadow ministers say EP work will not be jeopardized». *The Malta Independent*. 2015 թ․ հունվարի 11. Վերցված է 2019 թ․ հուլիսի 12-ին.
10. ↑  Matthew Vella (2017 թ․ հունիսի 6). «Comodini Cachia chooses Brussels… new MP to relinquish seat». *Malta Today*. Վերցված է 2019 թ․ հուլիսի 12-ին.
11. ↑  Matthew Vella (2017 թ․ հունիսի 8). «[WATCH] Comodini Cachia flip-flops to resign as MEP and take up Maltese seat». *Malta Today*. Վերցված է 2019 թ․ հուլիսի 12-ին.
12. ↑  «Legal Study on Homophobia and Discrimination on Grounds of Sexual Orientation and Gender Identity» (PDF). Fundamental Rights Agency. Վերցված է 2019 թ․ հուլիսի 12-ին.
13. ↑  *Leo F. Zwaak; Therese Cachia* The European Court of Human Rights: A Success Story?(անգլ.) : journal. — Washington College of Law, 2004. — Т. 13. — № 3.
14. ↑  «Therese Comodini Cachia». *www.theresecomodinicachia.com*. Արխիվացված է օրիգինալից 2016 թ․ մարտի 4-ին. Վերցված է 2019 թ․ հուլիսի 12-ին.
15. ↑  «Comodini Cachia, Metsola and Dalli honoured at prestigious MEP awards». *The Malta Independent*. 2016 թ․ մարտի 16. Վերցված է 2019 թ․ հուլիսի 12-ին.
16. ↑  «Winners | MEP Awards» (PDF). *www.mepawards.eu*. Արխիվացված է օրիգինալից (PDF) 2017 թ․ ապրիլի 13-ին. Վերցված է 2019 թ․ հուլիսի 12-ին.
17. ↑  «Therese Comodini Cachia». *WEF*. Վերցված է 2019 թ․ հուլիսի 12-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |

 |